Apostolit palasivat ja kertoivat Jeesukselle, mitä kaikkea -
olivat tehneet. Jeesus otti heidät mukaansa ja lähti Betsaidan -
kaupungin lähistölle saadakseen olla siellä kaikessa rauhassa.
Ihmiset saivat kuitenkin tietää, missä hän oli, ja lähtivät hänen peräänsä.
Jeesus antoi heidän tulla luokseen. Hän puhui heille -
Jumalan valtakunnasta ja paransi kaikki, jotka olivat avun tarpeessa.
Kun päivä alkoi kallistua iltaan, Jeesuksen kaksitoista opetuslasta -
tulivat hänen luokseen ja sanoivat: "Lähetä ihmiset pois, -
että he menisivät lähiseudun kyliin ja taloihin ja -
hankkisivat sieltä yösijan ja ruokaa. Tämä on aivan asumatonta seutua."
"Antakaa te heille syötävää", sanoi Jeesus.
He vastasivat: "Ei meillä ole enempää kuin viisi leipää ja kaksi kalaa -
- vai menemmekö ostamaan ruokaa koko tälle joukolle?"
Siellä näet oli noin viisituhatta miestä. Jeesus sanoi opetuslapsille: -
"Pankaa heidät istumaan aterialle viidenkymmenen hengen ryhmiin."
He tekivät niin ja järjestivät kaikki aterioimaan.
Sitten Jeesus otti ne viisi leipää ja kaksi kalaa, katsoi ylös taivaaseen ja -
lausui niistä kiitoksen.
Hän mursi leivät ja antoi palat opetuslapsilleen kansalle tarjottaviksi.
Kaikki söivät kyllikseen, -
ja tähteeksi jääneitä paloja kerättiin kaksitoista korillista.
Kerran, kun Jeesus oli vetäytynyt yksinäisyyteen rukoilemaan ja -
opetuslapset olivat hänen kanssaan, hän kysyi heiltä: -
"Kuka minä ihmisten mielestä olen?"
He vastasivat: "Toisten mielestä sinä olet Johannes Kastaja, -
toisten mielestä Elia, toiset taas sanovat, -
että joku entisajan profeetta on noussut kuolleista."
"Entä te?" kysyi Jeesus. "Kuka minä teidän mielestänne olen?"
Pietari vastasi: "Sinä olet Kristus, Jumalan Voideltu."
Jeesus kielsi heitä ankarasti puhumasta tästä kenellekään -
ja sanoi: "Ihmisen Pojan täytyy kärsiä paljon.
Kansan vanhimmat, ylipapit ja lainopettajat hylkäävät hänet, -
ja hänet surmataan, mutta kolmantena päivänä hän nousee kuolleista."
Jeesus sanoi kaikille: "Jos joku tahtoo kulkea minun jäljessäni, -
hän kieltäköön itsensä, ottakoon joka päivä ristinsä ja seuratkoon minua.
Sillä se, joka tahtoo pelastaa elämänsä, kadottaa sen, -
mutta joka sen minun tähteni kadottaa, on sen pelastava.
Mitä hyödyttää ihmistä, jos hän voittaa omakseen koko maailman -
mutta saattaa itsensä tuhoon ja turmioon?
Joka häpeää minua ja minun sanojani, -
sitä on Ihmisen Poika häpeävä, kun hän tulee kunniassaan, -
Isänsä ja pyhien enkelien kirkkaudessa.
Totisesti: tässä joukossa on muutamia, -
jotka eivät kohtaa kuolemaa ennen kuin näkevät Jumalan valtakunnan."